1936 m. vasaros olimpinės žaidynės
1936 m. vasaros olimpinės žaidynės (vok. Olympische Sommerspiele 1936), oficialiai XI Olimpiada (vok. Spiele der XI. Olympiade) – vienuoliktosios vasaros olimpinės žaidynės, kurios vyko Berlyne, nacistinėje Vokietijoje. Tarptautinio olimpinio komiteto susitikimas, kuriame įvyko sprendimas išrinkti Berlyną vyko 1931 m., likus dvejiems metams iki nacių įsigalėjimo Vokietijoje. Nacistinio judėjimo lyderis Adolfas Hitleris skyrė didelį dėmesį olimpiadai: jis oficialiai paskelbė žaidynių atidarymą, vykdė miesto „apsivalymo“ programą iki olimpiados pradžios (uždarinėjo čigonus specialiose stovyklose ir t. t.). Dėl teisės surengti žaidynes Berlynas varžėsi su Barselona. Lietuva nebuvo pakviesta dalyvauti žaidynėse dėl principingos Lietuvos pozicijos Kauno procese teisiant Klaipėdos krašto nacius.